**เบตาฮิสทีนไดไฮโดรคลอไรด์**

**ความแรง <> มิลลิกรัม**

**ชนิด<เม็ด, เม็ดเคลือบฟิล์ม>**

**ชื่อการค้า <tradename>**

**(<ชื่อการค้า>)**

**1. ยานี้คือยาอะไร**

**1.1 ยานี้มีชื่อว่าอะไร**

* ยานี้มีชื่อว่า เบ-ตา-ฮิส-ทีน-ได-ไฮ-โดร-คลอ-ไรด์ (betahistine dihydrochloride)

**1.2 ยานี้ใช้เพื่ออะไร**

* ใช้บรรเทาอาการเวียนหัวบ้านหมุน
* ใช้รักษากลุ่มอาการมีเนียร์ (Ménière’s) ซึ่งทำให้เกิดอาการเวียนหัวบ้านหมุน การได้ยินลดลง หรือได้ยินเสียงวิ้งในหู

**2. ข้อควรรู้ก่อนใช้ยา**

**2.1 ห้ามใช้ยานี้เมื่อไร**

* เคยแพ้ยานี้ หรือส่วนประกอบของยานี้
* มีเนื้องอกที่ต่อมหมวกไต

**2.2 ข้อควรระวังเมื่อใช้ยานี้**

**ให้ปรึกษาแพทย์หรือเภสัชกรในกรณีต่อไปนี้**

* กำลังตั้งท้อง วางแผนจะตั้งท้อง หรืออยู่ระหว่างให้นมลูก
* มีแผลในทางเดินอาหาร
* เป็นโรคหอบหืด
* เป็นโรคภูมิแพ้ หรือกำลังมีอาการแพ้
* ความดันโลหิตต่ำ
* กำลังใช้ยานี้ร่วมกับยา อาหาร สมุนไพร หรือผลิตภัณฑ์เสริมอาหารบางชนิด เพราะอาจมีผลต่อการรักษาหรือเกิดอันตรายได้

**“แต่หากท่านไม่แน่ใจว่ามีภาวะเหล่านี้อยู่   
โปรดปรึกษาแพทย์หรือเภสัชกร”**

**3. วิธีใช้ยา**

**3.1 ขนาดและวิธีใช้**

* ควรกินยาตามคำแนะนำของแพทย์หรือเภสัชกรเท่านั้น เพราะขนาดและระยะเวลาในการกินยานี้ขึ้นกับชนิดและความรุนแรงของโรค
* กินยานี้พร้อมอาหารหรือหลังอาหาร
* ขนาดยาต่อวันสูงสุด ไม่เกิน 48 มิลลิกรัม

**3.2 หากลืมกินยาควรทำอย่างไร**

* ให้ข้ามยาเม็ดที่ลืมไปรอกินยาของมื้อต่อไป ห้ามกินยาเพิ่มเป็น 2 เท่า

**3.3 ถ้ากินยานี้เกินขนาดที่แนะนำ ควรทำอย่างไร**

* ให้สังเกตอาการอย่างใกล้ชิด หากมีอาการผิดปกติที่รุนแรง เช่น คลื่นไส้ ง่วงซึม ปวดท้อง หัวใจเต้นเร็ว ความดันโลหิตต่ำ ชัก ให้นำส่งโรงพยาบาลทันที

**4. ข้อควรปฏิบัติระหว่างใช้ยานี้**

* หากใช้ยาแล้วอาการแย่ลงหรือไม่ดีขึ้น ควรปรึกษาแพทย์หรือเภสัชกร
* ระมัดระวังการขับรถหรือทำงานเกี่ยวกับเครื่องจักรหลังจากกินยานี้ เพราะยานี้อาจทำให้มึนงง สับสนได้

**ข้อมูลยานี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

**5. อันตรายที่อาจเกิดจากยา**

* 1. **อาการที่ต้องหยุดยาแล้วไปพบแพทย์ทันที**
* ลมพิษบวมที่ใบหน้าเปลือกตา ริมฝีปาก
* หน้ามืดเป็นลม แน่นหน้าอกหายใจลำบาก
* ผื่นแดงตุ่มพองผิวหนังลอก หรือมีจ้ำตามผิวหนัง

**“ให้หยุดยา แล้วไปพบแพทย์ทันที”**

* 1. **อาการที่ไม่จำเป็นต้องหยุดยา   
     แต่ถ้ามีอาการรุนแรง ให้ไปพบแพทย์**
* คลื่นไส้
* อาหารไม่ย่อย
* ปวดหัว

**6. ควรเก็บยานี้อย่างไร**

* เก็บไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิไม่เกิน <ปรับตามทะเบียนยา> องศาเซลเซียส ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก

**7. ลักษณะและส่วนประกอบของยา**

* **ลักษณะยา** <ลักษณะตามทะเบียนยา>
* **ตัวยาสำคัญ** คือ เบตาฮิสทีนไดไฮโดรคลอไรด์
* **ส่วนประกอบอื่น** ได้แก่ <ส่วนประกอบตามทะเบียนยา>

**ผู้ผลิต** <ปรับตามทะเบียนยา>

**ผู้นำเข้า** <ปรับตามทะเบียนยา>

**ผู้แทนจำหน่าย** <ปรับตามทะเบียนยา>

เอกสารนี้ปรับปรุงครั้งล่าสุด ………….

**ศึกษาข้อมูลยาเพิ่มเติมทางเว็บไซต์ของ อย.**

<http://druglink.fda.moph.go.th/u1dr>... หรือ QR code   
ที่เชื่อมมายังเว็บไซต์ของ อย.  
<ปรับตามทะเบียนยา>